11. Forslag til lokalplan 406 - Etageboliger i dommerparken i Hammel (Åben)
Tidl. politisk behandling
Forventet sagsgang
PU, ØK, BY
Lovgrundlag
 
SAGENS INDHOLD
Byrådet skal i denne sag tage stilling til ”Forslag til lokalplan nr. 406 Etageboliger 
i Dommerparken i Hammel”. Planforslaget fremlægges efterfølgende i offentlig høring.
Lokalplanområdet består af én matrikel med et areal på godt 4.000 m² og omfatter ejendommen Anbækvej 
16A, der er privat ejet. 
Formålet med lokalplanen er at sikre, at der kan opføres en etageboligbebyggelse i maksimalt tre etager 
centralt i lokalplanområdet. Formålet med lokalplanen er endvidere at sikre, at lokalplanområdet udvikles i 
sammenhæng med de øvrige udviklingsmuligheder i Dommerparken, herunder storparcellen syd for 
lokalplanområdet, der i lokalplan nr. 368 er udlagt til karrébebyggelse i minimum tre og maksimalt fire 
etager. 
Lokalplanen skal bl.a. sikre, at der anlægges grønne fællesarealer til den ny bebyggelse samt at der 
fastlægges vejadgang fra Dommerparken. Lokalplanen skal også angive placering af bebyggelse, 
parkeringsarealer og stiforløb.
Der er endvidere et formål med lokalplanen, at intentionerne i ”Masterplan for byomdannelsesområdet i 
Hammel” som Byrådet vedtog i juni 2014, om bebyggelsens kvalitet og udseende videreføres.
”Masterplan 
for 
byomdannelsesområdet 
i 
Hammel” 
giver 
et 
samlet 
billede 
af, 
hvordan 
byomdannelsesområdet kan indrettes og udvikles over tid. Dette såvel med hensyn til de overordnede 
bygnings-, anvendelses-, rekreative og trafikale strukturer, som med hensyn til materialevalg og etapevis 
udbygning af området. 
 
Disponering af lokalplanområdet skal ses i sammenhæng med udviklingsmulighederne på naboarealerne 
og Dommerparken som heldhed.
VURDERING
Lokalplanen er i overensstemmelse med den gældende kommuneplanramme 3.BO.8, der udlægger 
området til blandet boligområde, hvor der bl.a. må bygges i maksimalt fire etager og den maksimale 
bebyggelsesprocent er 200. 
Intentionerne i ”Masterplan for byomdannelsesområdet i Hammel”, om at skabe kvalitet i bebyggelsen 
videreføres i denne lokalplan med bestemmelser om, at boligbebyggelsen skal opføres med tegl som det 
primære facademateriale. Altaner skal være delvist indeliggende og svalegange skal integreres i 
bebyggelsen, så de fx afsluttes med en mur eller en del af bygningskroppen der trækkes frem.
Byråd
24-11-2020 19:00
Sagsnr. MOD-2020-00104
DokID: 
Sagsbehandler: Lærke Gregersen 
Susanne Petersen (tinj)
«Case_Udvalg»
«Case_CCMEventDate»
Sagsnr. EMN-2020-33481
DokID: 257892
Sagsbehandler 
Michala Lund 
Ronny Johansen 
Pia Jacobsen 
([adresse] 
Kommune) 
(gsmi)
Håndtering af regnvand skal ske på overfladen og lokalplanen indeholder bestemmelser om, at regnvand 
skal afledes i tætte åbne render eller grøfter.
ØKONOMI
Vedtagelse af lokalplanen medfører isoleret set ikke direkte afledte udgifter for Favrskov Kommune. 
Byggemodning og opførelse af boliger m.m. forventes realiseret som et privat projekt, hvorfor den som 
udgangspunkt ikke vil medføre egentlige udgifter for Favrskov Kommune
Lokalplanområdet ligger i byzone og forbliver i byzone ved endelig vedtagelse af lokalplanen.
INDDRAGELSE
Borgerinddragelse og kommunikation om lokalplanforslaget sker efter reglerne i planloven. Det er et 
selvstændigt mål med planloven, at offentligheden i videst muligt omfang inddrages i planlægningsarbejdet. 
Lokalplanforslaget skal efter godkendelse offentliggøres ved annoncering på kommunens hjemmeside med 
en indsigelsesfrist, som Teknik og Miljø anbefaler fastlagt til otte uger.
INDSTILLING
Direktøren for Teknik og Miljø indstiller til Byrådet:
1. At forslag til ”Forslag til lokalplan nr. 406 Etageboliger i Dommerparken i Hammel” godkendes og 
fremlægges i offentlig høring i otte uger
BESLUTNING
Planudvalget, 3. november 2020:
Fraværende: Ingen
Indstilles godkendt med den tilføjelse, at der i lokalplanforslaget tilføjes en bestemmelse om, at de 
grønne områder skal etableres efter en godkendt beplantningsplan.
Økonomiudvalget. 17. november 2020:
Fraværende: Ingen
Indstilles godkendt. 
Byrådet, 24. november 2020:
Fraværende: Ingen
Godkendt. 
Bilag
1.
Forslag til lokalplan nr. 406 Etageboliger i Dommerparken i Hammel (257889)
